**Tüzes közmondások**

**1. Tűzbe teszi érte a kezét.** *a) Mindenfelől veszély fenyeget.*

**2. Rossz fát tesz a tűzre.** *b) Földönfutó, nincstelen.*

**3. Olajat önt a tűzre.** *c) Valami készülődik.*

**4. A tűzzel játszik.** *d) Akit egyszer baj ért, már félni fog tőle.*

**5. Két tűz között van.** *e) Veszélytelen dologban is lehet veszély.*

**6. Szél nem lenne, tűz nem égne.** *f) Súlyosabbá teszi a helyzetet, mint amilyen volt.*

**7. Nincsen tűz füst nélkül.** *g) Aki keresi a veszélyt, könnyen baja lesz.*

**8. Olyan az esze, mint a tűz.** *h) Közel a határidő.*

**9. Elől tűz, hátul víz.** *i) Előnyösebb helyzetben van.*

**10. Több vasat tart a tűzben.** *j) Nagyobb az ijedelem, mint a valós baj.*

**11. Se háza, se tüze.** *k) Veszélyes dolgot csinál.*

**12. Közel van a tűzhöz.** *l) Több lábon áll.*

**13. Egyik tűz, a másik víz.** *m) Valami rosszat tesz.*

**14. Nagyobb a füstje, mint a lángja.** *n) Megbízik benne.*

**15. Egy tűznél több fazék is felforr.** *o) Nagy bajban van, nem tud hova menekülni.*

**16. Égett gyermek fél a tűztől.** *p) Nagyon különböznek egymástól.*

**17. Hamu alatt lappang a tűz.** *q) Minden összefügg.*

**18. Ki tűzhöz közel ül, hamar megpirul.** *r) Okos, gyors felfogású.*

**19. Pattog a tűz, vendég jön a házhoz.** *s) Semmi sem tökéletes, hibátlan.*

**20. Körmére ég a munka.** *t) Ugyanazzal az energiával több dolgot lehet végezni.*

**Megoldás:**

1-n, 2-m, 3-f, 4-k, 5-o, 6-q, 7-s, 8-r, 9-a, 10-l, 11-b, 12-i, 13-p, 14-j, 15-t, 16-d, 17-e, 18-g, 19-c, 20-h